  Туспуктэм udmurt.ru сайтысь Удмурт дунне Удмуртилэн Тӧроез министръёсын но ёросъёслэн йыръёсынызы совещание ортчытӥз. Отын Александр Бречалов улосъёслы социально-экономической удысын юрттон понна Президентлэн куронъёсыз сярысь вераз. — Бюджетысь кунысьтымы товаръёсты басьтон понна коньдон висъяськоз, соин ик #СделановУдмуртии бренд улсын тыршоно тросгес вузъёсмес контрактъёсъя закупкаослы ӵектыны, — вераз А. Бречалов. Со сяна нимысьтыз юрттэт сётӥськоз семъяослы, кытын анай яке атай 1-тӥ южтолэзь бере ужзэ ыштӥз. 20-тӥ оштолэзь бере ӵектэмын луоз пенсиосты, соцвыплатаосты, бюджетникъёслэсь уждунъёссэс, МРОТ-эз но улон минимумез ӝутыны.  